Afgørelse truffet af Det Blandede EØS-udvalg

nr. 63/2000

af 28. juni 2000

om ændring af bilag XXI (statistikker) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XXI til aftalen blev ændret ved afgørelse nr. 23/2000 truffet af Det Blandede EØS-udvalg den 25. februar 2000(1).

(2) Kommissionens forordning (EF) nr. 2543/1999 af 1. december 1999 om den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater(2) bør indarbejdes i aftalen.

(3) Rådets forordning (EF) nr. 2166/1999 af 8. oktober 1999 om nærmere regler for gennemførelse af forordning (EF) nr. 2494/95 med hensyn til minimumsstandarder for behandling af produkter inden for sektorerne sundhedsvæsen, uddannelse og social sikring i de harmoniserede forbrugerprisindekser(3) bør indarbejdes i aftalen.

(4) Kommissionens beslutning 1999/622/EF, Euratom af 8. september 1999 om behandlingen af momsrefusioner til ikke-afgiftspligtige enheder og til afgiftspligtige enheder for virksomhed, som er fritaget for afgift, med henblik på gennemførelse af Rådets direktiv 89/130/EØF, Euratom om harmonisering af fastlæggelsen af bruttonationalindkomsten i markedspriser(4) bør indarbejdes i aftalen -

TRUFFET FØLGENDE AFGØRELSE:

Artikel 1

Punkt 9 (Kommissionens forordning (EF) nr. 2645/98) i bilag XXI til aftalen affattes således:

"399 R 2543: Kommissionens forordning (EF) nr. 2543/1999 af 1. december 1999 om den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater (EFT L 307 af 2.12.1999, s. 46)."

Artikel 2

Følgende punkter indsættes efter punkt 19h (Kommissionens forordning (EF) nr. 1617/1999) i bilag XXI til aftalen:

"19i. 399 R 2166: Rådets forordning (EF) nr. 2166/1999 af 8. oktober 1999 om nærmere regler for gennemførelse af forordning (EF) nr. 2494/95 med hensyn til minimumsstandarder for behandling af produkter inden for sektorerne sundhedsvæsen, uddannelse og social sikring i de harmoniserede forbrugerprisindekser (EFT L 266 af 14.10.1999, s. 1).

19j. 399 D 0622: Kommissionens beslutning 1999/622/EF, Euratom af 8. september 1999 om behandlingen af momsrefusioner til ikke afgiftspligtige enheder og til afgiftspligtige enheder for virksomhed, som er fritaget for afgift, med henblik på gennemførelse af Rådets direktiv 89/130/EØF, Euratom om harmonisering af fastlæggelsen af bruttonationalindkomsten i markedspriser (EFT L 245 af 17.9.1999, s. 51)."

Artikel 3

Teksterne til forordning (EF) nr. 2543/1999, (EF) nr. 2166/1999 og beslutning 1999/622/EF, Euratom på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 4

Denne afgørelse træder i kraft den 29. juni 2000, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.(5)

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 28. juni 2000.

På Det Blandede EØS-udvalgs vegne

F. Barbaso

Formand

(1) Endnu ikke offentliggjort i EFT.

(2) EFT L 307 af 2.12.1999, s. 46.

(3) EFT L 266 af 14.10.1999, s. 1.

(4) EFT L 245 af 17.9.1999, s. 51.

(5) Ingen forfatningsmæssige krav angivet.